Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: 1996. évi XLIII. törvény módosításáról **
Paragraph Index: 18

8. § A Hszt. 33. § (1) bekezdése helyébe a következõ rendelkezés lép: „(1) A hivatásos állomány választott szakszervezeti tisztséget betöltõ tagjának más szolgálati helyre való – a fegyveres szerv által kezdeményezett – beosztásához, áthelyezéséhez, munkanapot elérõ vezényléséhez és a szolgálatteljesítés helyének megváltoztatásához, továbbá szolgálati viszonyának felmentéssel történõ megszüntetéséhez az adott szervezeten belüli érintett reprezentatív szakszervezeti szerv elõzetes egyetértése szükséges. Ha a felmentés a hivatásos állomány tagjának méltatlansága, vagy nemzetbiztonsági szempontból neki felróható alkalmatlansága, illetve a 258. § (4) bekezdésében meghatározott okból a beosztásának ellátására alkalmatlansága miatt válik szükségessé, valamint, ha a szakszervezeti tisztségviselõt fegyelmileg kell felelõsségre vonni, errõl a megfelelõ szakszervezeti szervet elõzetesen értesíteni kell.”

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes